ZAPISNIK

32. sjednice Vijeća Mjesnog odbora Kupinečki Kraljevec I.,
održane 29. studenoga 2023. godine,

 s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić i Darko Pereković.
Nenazočni članovi Vijeća: Lucija Josipović.

Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoči većina članova Vijeća  što znači da Vijeće može pravovaljano odlučivati te otvara 32. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 31. sjednice. Otvara raspravu.

      Darko Pereković traži da se pod točkom 4) Obavijesti, pitanja i prijedlozi, ispravi njegovo izlaganje u sklopu rasprave o problematici dječjeg igrališta u ulici Kraljevečki brijegi IX. odvojak te da glasi:
“ Član Vijeća, Darko Pereković predlaže da ako se sprava mora izmjestiti, da se izmjesti na dječje igralište u Starjaku.“
       Bez rasprave, jednoglasno (4 “za”), Vijeće prihvaća tekst zapisnika 31. sjednice sa primjedbom Darka Perekovića.    
Predsjednik Vijeća konstatira da su članovi Vijeća prije sjednice primili prijedlog dnevnog reda. 
       Budući da nema drugih prijedloga, Predsjednik Vijeća daje prijedlog dnevnog reda na glasovanje. 
       Vijeće je jednoglasno (4 ”za”) usvojilo 
dnevni red:
1. Prijedlog zaključka  o potrebi provjere stanja i eventualne sanacije klizišta u Školskoj ulici 
     2. Prijedlog zaključka o potrebi rješavanja vododerine u udolini između ulica Starjak i Starjak II. 

         ogranak

    3. Advent u Kupinečkom Kraljevcu
    4. Obavijesti, pitanja i prijedlozi

Ad 1)  Prijedlog zaključka  o potrebi provjere stanja i eventualne sanacije klizišta u Školskoj ulici
Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te obrazlaže isti. Otvara raspravu.
            Budući da se nitko ne javlja za riječ, daje Prijedlog zaključka na glasovanje.
             Vijeće je jednoglasno (4 „za“)  donijelo 
ZAKLJUČAK 

o potrebi provjere stanja i eventualne sanacije klizišta u Školskoj ulici 

1. Vijeće Mjesnog odbora Kupinečki Kraljevec I. na upozorenje članova Vijeća, raspravilo je stanje kolnika u Školskoj ulici u blizini  raskrižja s ulicom Kraljevečki brijegi 

2. Vijeće je  utvrdilo da je kolnik puknuo te da je potencijalni uzrok klizište te traži da se od strane nadležnih stručnih službi utvrdi  stanje i poduzmu sve potrebne radnje ukoliko se utvrdi da je  uzrok klizište. 

3. Ovaj zaključak dostavlja se Vijeću Gradske četvrti Brezovica na dalje postpanje.

Ad 2) Prijedlog zaključka o potrebi rješavanja vododerine u udolini između ulica Starjak i 
           Starjak II. ogranak
        Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku. Otvara raspravu.
        Nakon kraće rasprave, Predsjednik Vijeća daje Prijedlog zaključka na glasovanje. 
        Vijeće je jednoglasno (4 „za“)  donijelo 

ZAKLJUČAK 

o potrebi provjere stanja i eventualne sanacije vododerine u udolini između
 ulica Starjak i Starjak II. ogranak 

1. Vijeće Mjesnog odbora Kupinečki Kraljevec I., na upozorenje stanovnika ulice Starjak II. ogranak raspravilo je stanje vodotoka u udolini između ulica Starjak i Starjak II. ogranak (ispod k.br. 3 b, Starjak II. ogranak sa zapadne strane) i utvrdilo da se stvorila vododerina.

2. Vijeće predlaže da Hrvatske vode utvrde stvarno stanje i poduzmu sve potrebne radnje za sanaciju vododerine. 

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Advent u Kupinečkom Kraljevcu
          Predsjednik Vijeća, Žarko Vučak i potpredsjednica Vijeća, Ivana Pogačić upoznali su članove Vijeća sa programom manifestacije „Advent u Kupinečkom Kraljevcu“.
Ad 4) Obavijesti, pitanja i prijedlozi
          Predsjednik Vijeća upoznaje članove Vijeća sa problematikom realizacije asfalterskog programa, odn. poduzimanjem radnji u cilju asfaltiranja ulice Kraljevečki brijegi III. odvojak. 

Informira članove Vijeća o radovima na dogradnji školske zgrade. Na upit Darka Perekovića planira li se obnova fasade na starom dijelu objekta, Žarko Vučak odgovara da ima informaciju da će se fasada samo obojati.
          Stjepan Barić traži da se obnove slova na spomeniku branitelja Borisa Radičevića te pita što je sa imenovanjem površine oko spomenika.

          Predsjednik Vijeća, Žarko Vučak iznosi da će imenovanje moći predložiti nakon provođenja nove katastarske izmjere budući da će vlasnik površine biti Grad Zagreb. Za sada je samo igralište u vlasništvu Grada Zagreba. 
Budući da se nitko ne javlja za riječ, predsjednik Vijeća zaključuje 32. sjednicu Vijeća Mjesnog odbora Kupinečki Kraljevec I.

           Dovršeno u 20,20 sati.
         Zapisnik vodila:
            Lidija Špišić
     KLASA: 024-08/23-003/2357
     URBROJ: 251-13-11-8/005-23-2
     Kupinečki Kraljevec,  29. studenoga 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju
na 32. sjednici Vijeća Mjesnog odbora Kupinečki Kraljevec I.,

29. studenoga 2023.

